**projektas**

**reg. Nr. T-267**

**2.31. darbotvarkės klausimas**

**Pasvalio rajono savivaldybės taryba**

**Sprendimas**

**DĖL TURTO, SKIRTO HUMANITARINEI PAGALBAI TEIKTI, NEATLYGINTINO PERDAVIMO**

2022 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 2 ir 4 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 dalimi, įgyvendindama Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašą, patvirtintą Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo“ (Lietuvos Respublikos Vyriausybės 2017 m. vasario 22 d. nutarimo Nr.129 redakcija) (su visais aktualiais pakeitimais), atsižvelgdama į Lietuvos Respublikos užsienio reikalų ministerijos 2022 m. gruodžio d. rekomendaciją teikti humanitarinę pagalbą Ukrainai ir Pasvalio rajono savivaldybės humanitarinės pagalbos teikimo komisijos 2022 m. gruodžio d. protokolą Nr. ASI-, Pasvalio rajono savivaldybės taryba nusprendžia:

1. Perduoti neatlygintinai Ukrainos Žytomyro srities Liubaro rajono valstybinei administracijai ir Liubaro rajono tarybai Pasvalio rajono savivaldybei nuosavybės teise priklausantį ilgalaikį ir trumpalaikį materialųjį turtą, nurodytą šio sprendimo priede, skirtą humanitarinei pagalbai teikti.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto perdavimo ir priėmimo aktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-12-14 tel. (8 451) 54 114

Suderinta DVS Nr. RTS-

Pasvalio rajono savivaldybės tarybos

2022 m. gruodžio d. sprendimo Nr. T1-

priedas

**PASVALIO RAJONO SAVIVALDYBĖS TURTO, SKIRTO HUMANITARINEI PAGALBAI TEIKTI, SĄRAŠAS**

**Ilgalaikis materaialusis turtas:**

|  |  |  |  |  |  |
| --- | --- | --- | --- | --- | --- |
| Eil. Nr. | Turto pavadinimas | Inventorinis Nr. | Įsigijimo metai | Pradinė vertė, Eur | Likutinė vertė  2022-11-30, Eur |
| 1. | Generatorius KS10000EG | 120540490 | 2022 | 1 600,00 | 1 600,00 |
| 2. | Generatorius KS10000EGd | 120540491 | 2022 | 1 600,00 | 1 600,00 |
|  | **Iš viso:** | | | **3 200,00** | **3 200,00** |

**Trumpalaikis materialusis turtas:**

|  |  |  |  |  |
| --- | --- | --- | --- | --- |
| Eil.  Nr. | Turto pavadinimas | Kiekis, vnt. | Vieneto kaina,  Eur | Suma, Eur |
|  | Turniketai | 500 | 7,40 | 3 700,00 |
|  | Tvarstis Israeli Bandage FCPO1-4 Mil. Green REB Stop & Go FCP | 40 | 7,99 | 319,60 |
|  | Tvarstis Israeli Bandage FCPO2-6 Mil. Green REB Stop & Go FCP | 60 | 8,99 | 539,40 |
|  | Pirmos pagalbos rinkinys LEINA PRO.25-TLG.SM, DARK COYOTE | 6 | 29,15 | 174,90 |
|  | Pirmos pagalbos rinkinys LEINA PRO.25-TLG.SM, OLIV | 4 | 29,15 | 116,60 |
|  | Pirmos pagalbos rinkinys LEINA PRO.25-TLG.SM | 14 | 29,15 | 408,10 |
|  | Pirmos pagalbos rinkinys LEINA PRO.25TLG. LASER CUT | 16 | 37,50 | 600,00 |
|  | Pirmos pagalbos rinkinys LEINA PRO.25TLG. LASER CUT, OLIV | 12 | 37,50 | 450,00 |
|  | Apatiniai marškiniai ThermoWave L | 45 | 20,00 | 900,00 |
|  | Apatinės kelnės ThermoWave L | 61 | 20,00 | 1 220,01 |
|  | Apatinės kelnės ThermoWave XL | 60 | 20,00 | 1 200,01 |
|  | Apatiniai termo rūbai iš fliso Mil-tec L | 3 | 26,40 | 79,19 |
|  | Apatiniai termo rūbai iš fliso Mil-tec XL | 1 | 26,40 | 26,40 |
|  | Apatiniai marškiniai ThermoWave M | 15 | 20,00 | 300 |
|  | Apatiniai marškiniai ThermoWave M | 15 | 20,00 | 300 |
|  | Taktiniai neštuvai BCB CT100S | 10 | 28,00 | 279,99 |
|  | Flisinė kepurė Helikon (žalia) | 200 | 7,20 | 1 440,00 |
|  | Pirštinės ARSENAL L | 3 | 5,20 | 15,60 |
|  | Pirštinės ARSENAL L | 103 | 5,20 | 535,60 |
|  | **Iš viso:** | | | **12 605,40** |

\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**DĖL TURTO, SKIRTO HUMANITARINEI PAGALBAI TEIKTI, NEATLYGINTINO PERDAVIMO**

2022-12-14

Pasvalys

1. **Sprendimo projekto rengimo pagrindas.**

Pasvalio rajono savivaldybės administracija, atsižvelgdama į Ukrainos Žytomyro srities 2022 m. gruodžio d. humanitarinės pagalbos prašymą, ir įvertinusi humanitarinės pagalbos poreikio pagrįstumą, gavo Lietuvos Respublikos užsienio reikalų ministerijos 2022 m. gruodžio d. rekomendaciją teikti humanitarinę pagalbą Ukrainai, o šiuo atveju ir Žytomyro srities Liubaro rajono valstybinei administracijai ir Liubaro rajono tarybai.

**2. Sprendimo projekto tikslai ir uždaviniai.**

2022 m. vasario 24 d. Rusijos Federacija įsiveržė į suverenios Ukrainos teritoriją ir pradėjo didelio masto karinius veiksmus Ukrainos atžvilgiu, sukeldama katastrofiškus padarinius. Ukrainiečiams reikalinga neatidėliotina pagalba.

Pasvalio rajono savivaldybės taryba 2022 m. lapkričio 30 d. sprendimu Nr. T1-221 „Dėl Pasvalio rajono savivaldybės tarybos 2022 m. vasario 23 d. sprendimo Nr. T1-25 „Dėl Pasvalio rajono savivaldybės 2022 metų biudžeto patvirtinimo“ pakeitimo“ skyrė Pasvalio rajono savivaldybės administracijai 15 000 Eur lėšas humanitarinės pagalbos teikimui Ukrainai. Iš šių lėšų Pasvalio rajono savivaldybės administracija nupirko trumpalaikį ir ilgalaikį materialųjį turtą, nurodytą sprendimo priede.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimo finansavimo šaltinis – Pasvalio rajono savivaldybės administracijos asignavimai savarankiškoms funkcijoms vykdyti.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė